Χατέμ Μπεν Αρφά

Ο Χατέμ Μπεν Αρφά (Hatem Ben Arfa, γεννήθηκε 7 Μαρτίου 1987) είναι Γάλλος διεθνής ποδοσφαιριστής με καταγωγή από την Τυνησία. Αγωνίζεται στη θέση του μέσου, συχνά του  επιθετικού μέσου. Ο Μπεν Αρφά έχει χαρακτηριστεί ως "ένα από τα μεγαλύτερα ταλέντα της Γαλλίας", αλλά έχει δεχτεί οξεία κριτική από ΜΜΕ και ανθρώπους του ποδοσφαίρου για τον ατίθασο χαρακτήρα του.

Ο Μπεν Αρφά ξεκίνησε την καριέρα του αγωνιζόμενος σε διάφορες ομάδες της περιοχής της Ιλ-ντε-Φρανς, έχοντας περάσει, μεταξύ άλλων, από τις ΑΚ Μπουλόν-Μπιγιανκούρ και Βερσάιγ. Το 1999, εντάχθηκε στην ακαδημία της Κλαιρφοντέν. Ο Μπεν Αρφά πέρασε τρία χρόνια στην ακαδημία και, αποχωρόντας, υπέγραψε στην Λυών, όπου κατέκτησε τέσσερεις φορές το πρωτάθλημα της Λιγκ 1. Στα πρώτα του χρόνια στην Λυών, αγωνιζόταν ως κεντρικός επιθετικός, αλλά στη διάρκεια της σεζόν 2007–08 μετατοπίστηκε στην θέση του χαφ. Το καλοκαίρι του 2008, ο Μπεν Αρφά υπέγραψε στην μεγάλη αντίπαλο της Λυών, την Ολιμπίκ Μαρσέιγ, έναντι ποσού ύψους €11 εκατομμυρίων, σε μια μεταγραφή που για την πραγματοποίησή της χρειάστηκε η παρέμβαση της Ligue de Football Professionnel. Με την Μαρσέιγ, κατέκτησε τον τίτλο του πρωταθλητή της σεζόν 2009–10, τον πέμπτο του συνολικά, καθώς και το Λιγκ Καπ Γαλλίας του 2010. Μετά από δύο χρόνια στην Μασσαλία, ο Μπεν Αρφά, ύστερα από πολύκροτο σίριαλ, εντάχτηκε στις τάξεις της αγγλικής Νιούκασλ Γιουνάιτεντ, υπό την μορφή δανεικού, για την σεζόν 2010–11 με ρήτρα οριστικής του απόκτησης από τις Καρακάξες. Τον Ιανουάριο του 2011, έγινε ενεργοποίηση της σχετικής ρήτρας και, έτσι, ο παίκτης παρέμεινε στην ομάδα και μετά το πέρας της σεζόν.

Ο Μπεν Αρφά είναι πρώην διεθνής με τις ομάδες νέων της Γαλλίας, με τις οποίες έχει αγωνιστεί σε όλες τις ηλικιακές κατηγορίες. Στην ηλικιακή κατηγορία U-17, ήταν μέλος της ομάδας που κατέκτησε το Ευρωπαϊκό Πρωτάθλημα Ποδοσφαίρου U-17 2004. Ο Μπεν Αρφά κλήθηκε στην ανδρική ομάδα για πρώτη φορά τον Οκτώβριο του 2007 για έναν αγώνα στα πλαίσια των προκριματικών του UEFA Euro 2008 απέναντι στις Νήσους Φερόες. Πραγματοποίησε το ντεμπούτο του στον συγκεκριμένο αγώνα και, ταυτόχρονα, πέτυχε το πρώτο του τέρμα στην νίκη της ομάδας του με σκορ 6–0.

Τίτλοι

Συλλογικοί 
 Λυών
 Λιγκ 1 (4): 2004–05, 2005–06, 2006–07, 2007–08
 Κύπελλο Γαλλίας (1): 2007–08
 Σούπερ Καπ Γαλλίας (2): 2005–06, 2006–07

 Μαρσέιγ
 Λιγκ 1 (1): 2009–10
 Λιγκ Καπ Γαλλίας (1): 2009–10
 Σούπερ Καπ Γαλλίας (1): 2010

Διεθνείς 
 Γαλλία
 Ευρωπαϊκό Πρωτάθλημα Ποδοσφαίρου U-17 (1): 2004

Ατομικοί 

 UNFP Νέος Παίκτης της Χρονιάς (1): 2007–08

Παραπομπές

Εξωτερικοί σύνδεσμοι 

 Προφίλ του Χατέμ Μπεν Αρφά  στο nufc.co.uk 
 Προφίλ Soccernet του Χατέμ Μπεν Αρφά  στο espn.com
 Προφίλ στο BBC 
 Προφίλ στο Sports Illustrated
 Προφίλ στο ESPN Soccernet
 Προφίλ στο Transfermarkt

Γάλλοι ποδοσφαιριστές
Ποδοσφαιριστές Ολιμπίκ Λιονναί
Ποδοσφαιριστές Ολιμπίκ Μαρσέιγ
Ποδοσφαιριστές Νιούκασλ Γιουνάιτεντ
Μέσοι ποδοσφαιριστές
Ποδοσφαιριστές Ευρωπαϊκού Πρωταθλήματος 2012
Ποδοσφαιριστές Λιγκ 1
Ποδοσφαιριστές Εθνικής Γαλλίας Κ21
Ποδοσφαιριστές Εθνικής Γαλλίας Κ19
Ποδοσφαιριστές Εθνικής Γαλλίας Κ18
Ποδοσφαιριστές Εθνικής Γαλλίας Κ17
Ποδοσφαιριστές Εθνικής Γαλλίας Κ16
Ποδοσφαιριστές ΙΝΦ Κλαιρφοντέν
Ποδοσφαιριστές Εθνικής Γαλλίας
Ποδοσφαιριστές Χαλ Σίτι
Ποδοσφαιριστές ΟΖΚ Νις
Ποδοσφαιριστές Πρέμιερ Λιγκ
Ποδοσφαιριστές Παρί Σεν Ζερμέν